Истицао се храброшћу и у новим борбама Прве пролетерске бригаде — код Коњица, Ливна, Кључа, Јајца, на Иванседлу и Главатичеву, приликом форсирања Дрине, априла 1943. године и др. Како би му било одато признање за исказано јунаштво, 1943. године је био одређен за заставника Првог ловћенског батаљона. Заставу батаљона тада је преузео од Блажа Попиводе, који је био упућен у Јајце на похађање партијско-политичке школе. Након тога у свакој борби је јуришао с развијеном заставом, а посебно у данима Четврте и Пете непријатељске офанзиве.